Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Hakika ulimwengu wa kisasa umeimarika kiteknolojia. klakati wa kisasa si kama ule wa kale ukilinganisha kiteknolojia. Uvumbuzi wa teknolojia umeleta manufaa mengi katika jamii na hususan shule za sekondari. Wahenga hawakukosea walipolonga ya kwamba kizuri hakikosi kasoro. Licha ya manufaa ya teknolojia, inayo pia madhara yake tumbi tumbi.
Moja wapo ya manufaa ya teknolojia katika shule za sekondari ni kwamba, wanafunzi hutumia tarakilishi kutaipu masomo yao. Hii hufanya mwanafunzi kutumia muda wake vizuri pasi na kuchoka kwani tarakilishi huwa na haraka kwa hivyo mwanafunzi hutumia tu muda kidogo.
Licha ya faida hio, tarakilishi ina madhara yake kwani mwanafunzi yule kwanza atakuwa mvivu wa kuandika masomo yake. Pili si wanafunzi wote hujihusisha na masomo wakati wa kuitumia tarakilishi, wako ambao hucheza michezo iliomo ndani ya tarakilishi ambapo hupoteza tu muda wao pasi na kusoma au kutaipu masomo yao. 
Teknolojia pia imeimarisha uchapishaji wa karatasi katika shule za sekondari. Shule nyingi zina wanafunzi wengi sana. Walimu hawawezi andikia mtihani kwa mwanafunzi kwa sababu ni jambo la kuchosha. Hivyo basi teknolojia imevumbua mashine ya kuchapisha karatasi za kiwango chochote atakacho mtu. Tendo hii hufanyika katika kipindi kichache sana. Muda kidogo tu unatikikana kuchapisha karatasi hizo. Chombo hiki pia kinayo madhara yake. Kwanza inahitaji umeme ndio ifanye kazi na licha ya hilo yale makaratasi yanayo chapishwa hununuliwa kwa hivyo hufanya idadi ya karo kuongezeka. Si wazazi wote wanauwezo wa kulipa karo ya kiasi cha juu. 
Kunazo pia kamera za ukutani (cctv) ambazo zimewekwa katika kila pembe ya shule kasoro mahala pa kujisaidia tu na pakuogea. Kamera zile humuonyesha mwalimu mkuu kila kinachoendelea katika maeneo yale hata akiwa mbali kiasi gani, yeye anaweza kuona kutumia simu yake ya mkononi. 
Teknolojia pia imewezesha kutuma majibu ya mitihani inayofanywa na wanafunzi kwa wazazi. Majibu hayo hutumwa kabla mwanafunzi kupeleka karatasi yake ya majibu. Mbinu hii imepunguza kesi za wanafunzi kubadilisha majibu yao. Wako wanafunzi ambao wakiona hawajafaulu basi wao hupitia saiba na kuyabadilisha majibu yale. 
Teknolojia pia imerahisisha kufanya utafiti wa jambo. Mwanafunzi au mwalimu anaweza taka kujuwa zaidi kuhusu jambo fulani, basi yeye anaeza tumia simu yake kama ni mwalimu au hata patakilishi au tarakilishi kutafuta maelezo zaidi ya jambo analolitaka . 
Licha ya hayo, tarakilishi imeleta madhara mengi sana kwa wanafunzi wa sekondari. Wanafunzi wamekuwa wavivu wa kuandika notsi zao. Wanategemea notsi kutoka kwa patakilishi au tarakilishi. Wanafunzi wamekuwa pia wavivu wa kufikiria jambo. Hao wakipata hata neno ambalo wanaeza fikiria na kupata jibu hawafikiri mbali, anakimbilia tu patakilishi ambayo itampa jibu kwa haraka. Hivyo basi wanafunzi wanakuwa wazembe wa kufikiria na kiwango cha kufikiria kinapungua.